<classify> TAASISI ya Kuzuia na Kupambana na Rushwa Takukuru mkoani Tabora imetoa sababu ya kuchelewa kuwafi kisha mahakamani askari sita wa Kituo cha Polisi Wilaya ya Igunga pamoja na viongozi wawili wa serikali ya kijiji cha Isakamaliwa wanaotuhumiwa kuomba na kupokea rushwa ya Sh milioni nane kwa mzee wa miaka 95.Kaimu Kamanda wa Takukuru Mkoa wa Tabora, Mussa Chaulo alisema sababu ya kuchelewa kuwafikisha mahakamani watuhumiwa hao ni kwamba bado askari hao hawajafukuzwa kazi na jeshi la polisi.Ndugu zangu waandishi wa habari najua mara nyingi mmekuwa mkinipigia simu kuulizia swala la askari wanaotuhumiwa kuomba na kupokea rushwa sasa nawaambieni hatuwezi kuwafikisha mahakamani wakati bado hawajafukuzwa kazi, alisema Mussa.Kamanda huyo alisema kuwa hivi sasa wanasubiri hatua za kisheria kwa askari hao na pindi watakapofukuzwa kazi watawafikisha mahakamani kwa mujibu wa sheria.Nao, baadhi ya wananchi wa kijiji cha Isakamaliwa Simon Makolo, Mahega Sali, walimuomba Waziri wa Mambo ya Ndani Kangi Lugola kuingilia kati suala hilo ili haki itendeke kwa mzee huyo wa miaka 95 kwani hakuna aliye juu ya sheria.Askari wanaotakiwa kufikishwa mahakamani ni Inspekta Frank Matiku, PC Raphael Maloji, D I.CPL Bushishi, DC Lucas Nyoni, PC Lome Laizer, CPL Charles Masanja, na viongozi wa Kijiji cha Isakamaliwa ambao ni Mtendaji wa kijiji hicho, Edward Kitenya na Mwenyekiti wa Kitongoji cha Zahanati, Juma Mwagala.Juni 12, mwaka huu, askari hao sita na viongozi wawili wa kijiji walituhumiwa kuomba na kupokea rushwa ya Sh milioni nane kutoka kwa mzee wa miaka 95 Ngaka Mataaluma mkazi wa kata ya Isakamaliwa baada ya kumtuhumu kuwa amekuwa akipiga ramli chonganishi pia anamiliki nyara za serikali ikiwemo ngozi ya kenge na silaha aina ya gobole.  <topic>: kitaifa 